Agor Beics Antur yn swyddogol – o’r diwedd! – Caernarfon360
Caernarfon360
Golwg360 Golwg+ Lingo360 Calendr360 Marchnad360 Swyddi360
Aeron360 BangorFelin360 Bro360 BroAber360 BroWyddfa360 Caernarfon360 Caron360 Clonc360 DyffrynNantlle360 Ogwen360
Creu
Sut mae creu
Golygu’r dudalen hon
Cefnogi
Fy nghyfrif
Proffil Dewisiadau Negeseuon Tanysgrifiadau Pen cefn Allgofnodi
Ymuno Mewngofnodi
Prif straeon
Diweddaraf
Siopa’n lleol
Digwyddiadau
Gwybodaeth
Amdanom ni
Cymorth
Cysylltu â Caernarfon360
Telerau ac amodau
Preifatrwydd a chwcis
Hygyrchedd
Cylchgronau Golwg
Hysbysebu
Chwilio
Rhagor
Chwilio
Chwilio
Agor Beics Antur yn swyddogol – o’r diwedd!
Mae’r stori’n dechrau 8 mlynedd yn ôl
gan Osian Wyn Owen
16 Awst 2022
Rhannu
Bydd nifer o drigolion Dre yn ymwybodol o Beics Antur erbyn hyn, ond oherwydd Covid, dim ond rŵan ydan ni’n cael cyfle i gynnal agoriad swyddogol!
I’r rhai nad ydyn nhw’n gyfarwydd â’r enw, siop llogi a thrwsio beics yng Nghaernarfon ydi Beics Antur. Fel gwedill busnesau Antur Waunfawr, rydan ni’n cynnig cyflogaeth i oedolion ag anableddau dysgu.
Yn 2014 trosglwyddwyd perchnogaeth Beics Menai i Antur Waunfawr. Bryd hynny, roedd y siop wedi’i lleoli yn yr hen Gei Llechi, ond mi ddaeth yn amlwg yn gynnar iawn yn y broses y byddai angen mwy o le.
Yn 2017, cytunodd Bwrdd Ymddiriedolwyr Antur i fuddsoddi yn y weledigaeth i agor siop feics yng nghanol Dre.
Mae’r siop bellach wedi’i hagor ym Mhorth yr Aur, rhan rhestredig Gradd I o waliau canoloesol Caernarfon. Porth y Gorllewin oedd yr enw gwreiddiol arno, a hon oedd y brif fynedfa i’r dref o gyfeiriad y môr.
Cam cyntaf y prosiect oedd prynu’r safle, ymgynghori â’r gymuned a sicrhau grantiau yn y broses.
Dechreuwyd ar y gwaith adeiladu ym mis Ionawr 2020, gwta 3 mis cyn Clo Mawr Covid ym mis Mawrth y flwyddyn honno. Wynebwyd sawl her, yn enwedig am fod rhaid gweithio o fewn hen adeilad. Fodd bynnag, cwblhawyd y gwaith yn haf 2021.
Ac o’r diwedd, mi ydan ni wedi gallu cynnal agoriad swyddogol, a hynny yng nghwmni Adam Hitchings. Adam yw Rheolwr Datblygu Cymru ar gyfer y Gronfa Treftadaeth Bensaernïol. Mae’r gronfa’n cefnogi cymunedau ledled y DU i ddod o hyd i ffyrdd o roi bywyd newydd i hen adeiladau.
Mae’r agoriad swyddogol hwn yn garreg filltir bwysig i Antur Waunfawr.
Mi rydan ni wastad yn chwilio am ffyrdd newydd o ddatblygu ein gwaith er mwyn gwireddu gweledigaeth ein sylfaenydd R. Gwynn Davies yn 1984– ‘Datblygu’r Unigolyn a’r Gymuned i’w llawn botensial.’
Erbyn hyn, mae Beics Antur yn cynnig dewis helaeth o feiciau i oedolion a phlant, i’w gwerthu a’u llogi. Mae gennym hefyd fflyd o feiciau addasiedig i’w llogi.
Mi rydan ni hefyd wedi datblygu’r adeilad yn ganolfan Iechyd a Lles, sy’n cynnwys llofft llesiant sydd ar gael i’w llogi ar gyfer gweithgareddau iechyd a lles, ac ystafell aml-synhwyraidd.
Mae cymuned Caernarfon wedi bod yn gyfaill ffyddlon i Antur Waunfawr ar hyd y degawdau, ac mae’n wych gallu cyfrannu fymryn at fwrlwm canol y dre.
Rhannu
0
Diolch Wedi diolch
Cwyno Wedi cwyno
Wedi mwynhau’r stori?
Beth am gefnogi datblygiad Caernarfon360 trwy gyfrannu?
Naill ai trwy gyfrannu eich stori eich hun, neu trwy roi cyfraniad ariannol bach i gefnogi’r rhwydwaith.
Cefnogi
Poblogaidd
1 Tu ôl i’r llen: Beics Antur
2 Y Sied Werdd yn dod yn ei blaen!
3 Celyn yn concro’r Wyddfa
4 🚲 Cogs y Gogs 🚲
5 Bargeinion yr wythnos hon!
Digwyddiadau
Gweithdy Meistroli Straeon Instagram
M-SParc #AryLôn Caernarfon
16:00, 5 Tachwedd (Am ddim)
Caernarfon360
Amdanom ni
Cymorth
Cysylltu â Caernarfon360
Telerau ac amodau
Preifatrwydd a chwcis
Hygyrchedd
Cylchgronau Golwg
Hysbysebu
Twitter
Facebook
RSS
Mewngofnodi
Ymuno
Mewngofnodwch gyda’r cyfrifon hyn:
Apple
Facebook
Twitter
Neu gyda chyfeiriad ebost a chyfrinair:
Mae angen cyfeiriad ebost dilys.
Rhowch eich cyfrinair yma.
Mewngofnodi
Dwi wedi anghofio fy nghyfrinair
Mae’r wefan hon yn defnyddio cwcis.
Rhagor o wybodaeth Dim problem